{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":50,"n_cols":6,"rows_kept":50,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt natječaja za provedbu tipa operacije 6.3.1 „Potpora razvoju malih poljoprivrednih gospodarstava“ iz Programa ruralnog razvoja Republike Hrvatske za razdoblje 2014. - 2020."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIN KUKOČ"," ","Predlažem kao prihvatljive korisnike/sektor uvrstiti i prerađivače, s obzirom da je malim subjektima ova mjera jedina mogućnost za unaprjeđenje poslovanja. Iako kod prerade porast poslovanja ne možemo promatrati kroz porast EVPG, ovakva ulaganja malim prerađivačima također podižu razinu poslovanja, čime postaju konkurentnija te imaju veće šanse u budućim prijavama na PM 4.2.","Prihvaćen","Prihvatljive su sve aktivnosti/troškovi vezani uz proizvodnju proizvoda iz Priloga I. Ugovoru koji su unutar sektora predviđenog poslovnim planom uz uvjet povećanja ekonomske veličine poljoprivrednog gospodarstva."]
[2,"IVANA PAVIĆ"," ","1. Potrebno izostaviti donje jer je izuzetno nedostižno većini malih gospodarstava:\n\"Korisnik u poslovnom planu mora definirati početno stanje gospodarstva, pojedinosti djelovanja (opis aktivnosti) kojima će ostvariti cilj povećanja proizvodnog kapaciteta iskazanog kroz povećanje ukupnog standardnog ekonomskog rezultata za najmanje:\n- 4.000 EUR-a u sektoru stočarstva uključujući peradarstvo \n- 2.000 EUR-a u sektoru voća i/ili povrća i ostalih sektora \nu odnosu na veličinu SO iz dostavljene potvrde u zahtjevu za potporu\".\n2. Dodjela bodova po stupnju razvijenosti je sklizak teren, ali podržavam ovaj načina da je za određenu skupinu bodova npr od I do IV. Skupine, jer evo npr iz prakse II. Skupina (a tek su nedavno iz I. ušli u II. Skupinu) nerijetko gube na natječaju jer ih pobjeđuju ovi koji su smješteni u I. skupini, a u mome primjeru živim u mjestu od 18 stanovnika koje je jako stradalo u ratu pa ako je teško bodovi prema stupnju razvijenosti, možda je bolji način bodovanja po broju stanovnika naselja pa npr da se najmanje naseljena mjesta najviše boduju jer je cilj povratak mladih na selo.","Djelomično prihvaćen","1. Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\n2. Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati."]
[3,"OPG JURIĆ"," ","Poštovani,\nvezano uz Prilog 2, Kriteriji odabira za tip operacije 6.3.1., točka 4 - Indeks razvijenosti JLS u kojoj je sjedište poljoprivrednog gospodarstva, smatram da je relevantniji i bolji kriterij za bodovanje mjesto gdje se odvija poljoprivredna djelatnost, a ne gdje je sjedište gospodarskog subjekta.","Nije prihvaćen","Potpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji."]
[4,"OPG Horvat"," ","Komentari se odnose na Prilog 1. Uvjeti prihvatljivosti\nTočka 14. \n100%-tno povećanje standard outputa za najmanje u kategoriji nije prihvatljivo.  Ovim programskim razdobljem najbolje bi bilo riješiti problem zastarjelih strojeva i opreme malih poljoprivrednih gospodarstva, a drugim ići na povećanje veličine ekonomskog gospodarstva. Razumljiva je preferencija većih poljoprivrednih gospodarstva, ali isti su već nagrađeni bodovima. \nUz navedeno, u velikom dijelu Hrvatske nemoguće je  (za)kupiti takve površine koje bi zadovoljile takvo povećanje ekonomske veličine gospodarstva.\n\nTočka 12. \nUlaganje u obnovljive izvore energije mala gospodarstva vršit će isključivo radi zadovoljenja uvjeta kriterija, nikako radi potrebe.\n\nTočka 5.\nU bodovanje uključiti i M10.1. \"Plaćanja za poljoprivredno - okolišne i klimatske obveze. Navedena mjera također ima izrazito pozitivan utjecaj na okoliš i slične zahtjeve u provedbi, te su ne bodovanjem iste nepravedno zakinuti korisnici M10.1.","Djelomično prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nKorisnici, čije će se aktivnosti u poslovnom planu odnositi na prihvatljive aktivnosti u okviru M10, ostvarit će pravo na dodatne bodove po kriteriju odabira br. 5. „Pozitivan utjecaj na okoliš“."]
[5,"TORA d.o.o."," ","Poštovani,\nPredlažemo da se prijaviteljima omogući odabir cilja projekta: ili modernizacija ili povećanje proizvodnog kapaciteta ili kombinacija, a ne samo povećanje proizvodnog kapaciteta. Time će se zadovoljiti različite potrebe pojedinih poljoprivrednih gospodarstva i racionalno korištenje iznosa bespovratne potpore. Ukoliko ostane uvjet povećanja ukupnog standardnog ekonomskog rezultata za najmanje 4.000 EUR-a u sektoru stočarstva odnosno 2.000 EUR-a u sektoru voća i/ili povrća i ostalih sektora, kao što je definirano u Nacrtu, mnogo malih PG-ova se neće moći prijaviti na natječaj zbog nedostatka zemljišnog potencijala potrebnog za podizanje novih nasada. Problem je posebno izražen u Dalmaciji jer vlasnici zemljišta nisu skloni prodaji niti davanju poljoprivrednog zemljišta u dugoročni najam, što poljoprivrednim gospodarstvima znatno otežava daljnje povećanje poljoprivrednog potencijala.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[6,"Zlatko Cingel"," ","Poštovani,\nnadam se da ćete ukinut odredbu u natječaju da \"Korisnik ne smije biti registriran kao nositelj poljoprivrednog gospodarstva duže od __________ mjeseci prije podnošenja zahtjeva\"\n\nHvala","Primljeno na znanje","Komentar se odnosi na tip operacije 6.1.1."]
[7,"Sziszek Terv j.d.o.o."," ","Poštovani, \n\nImam nekoliko dobronamjernih komentara a vidim da su i drugi korisnici komentirali isto. Jasno je da država i EU želi poticati obnovljive izvore energije i to je skroz u redu. Ja prvi bih volio energetski obnovu, solarne kolektore itd. Međutim, to staviti kao uvjet (Prilog 1. Uvjeti prihvatljivosti TOČKA 12.) na ovom natječaju je suludo jer 15.000€ je zapravo mali novac za ulaganje i podizanje poljoprivredne proizvodnje i svaki € bi svaki korisnik radije uložio u poljoprivrednu proizvodnju (nove/dodatne površine, novi ili dodatni strojevi, još stoke..).\nS druge strane postoje zasebni natječaji u okviru OP za ruralni razvoj koji su upravo namijenjeni za obnovljive izvore energije. Ukoliko zaista želite pomoći i podržati male poljoprivrednike ukinite ovaj uvjet i istovremeno samanjite EVPG na najmanju moguću (2000€ ili manje) pa ćemo vam se mi mali proizvođači vrlo rado javiti na natječaj za recimo mjeru 4.1.3.\n\nSlažem se u potpunosti s korisnikom “Novi Projekti” (a boga mi ima ih još puno koji isto misle) vezano za komentare uvjeta prihvatljivosti 6 i 14. Smatram da je kriterij odabira \"Sustavi kvalitete poljoprivrednih i prehrambenih proizvoda\" nenopreban u ovom natječaju jer za to postoji zasebna mjera odnostno tip Operacije 3.1.1. Tu isto važi već gore napisano za poželjan pravac ulaganja koja bi se sigurno velika večina korisnika fokusirala. \nEvo daću vam moj promjer. Ukoliko ostanu kriteriji 6 i 12 ja ću njih ispuniti ali onda umjesto da kupim dodatni komad zemlje na kojem planiram zasadim novih 200 sadnica voća, kupnje minimalne mehanizacije ja ću uzimati solarne kolektore i juriti sustav kvalitete. Naravno ja sam jako mali proizvođač kao i vjerojatno svi koji se javljaju na ovaj natječaj jer da nije tako imali bi veći EVPG pa bi se javljali na druge natječaje. Kako ćete onda vi doprinjeti razvoju poljoprivrede, povećanju poljoprivredne proizvodnje itd.\nTakođer, smatram da kriterijum 14. Treba ukinuti ili baram smanjiti za 4 puta.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nDajući bodove po kriteriju odabira br. 6 “Sustavi kvalitete poljoprivrednih i prehrambenih proizvoda” htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ iz Programa ruralnog razvoja financiraju se godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela."]
[8,"ŽELJKO HLAVSA"," ","Poštovani,\n\npodnosim prigovor na nove kriterije u natječaju 6.3.1.\n\nU nastavku navodim na koje točno stavke se ovaj prigovor odnosi:\n\n- Prigovor za povećanje vrijednosti gospodarstva u odnosu na početno stanje jer nemam sredstva za proširivanje.\n\n- Prigovor na ulaganje u obnovljive izvore energije, što meni kao malom proizvođaču nije potrebno jer i ovako jedva sklapamo kraj sa krajem. Nisam prošao ni zadnji puta kada su kriteriji bili puno blaži.\n\nSmatram da ovi kriteriji nisu u redu prema malim proizvođačima kao što sam ja, te nije u redu da se u ovolikoj mjeri mjenjaju kriteriji u odnosu na prošli natječaj.\n\nNadalje, smatram da se ovom mjerom vrši diskriminacija prema malim OPG-ovima.\n\nMolim vas da uvažite moj prigovor te ukinete ove kriterije, najviše iz razloga što povečanjem vrijednosti gospodarstva osobno moram povećati stado, a pitanje je kako ću sa dotrajalim strojevima i na kojem dodatnom zemljištu proizvesti svu potrebnu hranu za stoku.\n\nHvala,\nLijep pozdrav,\nŽeljko Hlavsa","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[9,"Srpsko narodno vijeće"," ","Poštovani, \noba natječaja koja su u e-savjetovanju unutar mjere 6 ( 6.3.1. i 6.1.1. ) imaju velike izmjene u Prilogu 1. Uvjeti prihvatljivosti i Prilogu 2. Kriteriji odabira u odnosu na prethodne natječaje za isti tip operacije.\nPromjenu uvjeta prihvatljivosti i kriterija odabira treba napraviti u novom programskom razdoblju, a ne u prelaznom razdoblju budući da je još uvijek na snazi Program ruralnog razvoja 2014-2020. godina. \nNadalje, u  nacrtima oba natječaja nisu navedeni prihvatljivi i neprihvatljivi troškovi, te nije moguće utvrditi da li su prihvatljivi troškovi rabljene ili samo nove opreme i mehanizacije, nije naznačena visina prihvatljivih troškova za kupnju zemljišta, općih troškova i troškova operativnog poslovanja, te ostali uvjeti prihvatljivosti troškova tako da isto nismo n u mogućnosti komentirati unutar e-savjetovanja.\nPrilog 1. Uvjeti prihvatljivosti \nTOČKA 12. „ najmanje jedna aktivnost iz poslovnog plana odnose se na ulaganje u obnovljive izvore energije (sunce, biomasa) pri čemu se proizvedena energija mora koristiti u svrhu primarne poljoprivredne proizvodnje iz Priloga I. Ugovora.“\n S obzirom na mali iznos potpore od 15.000 € za očekivati je kako će većina prijavitelja u Poslovnom planu navesti ulaganje u OIE isključivo radi zadovoljenja uvjeta natječaja, a ne iz razloga jer im je navedeno potrebno za primarnu proizvodnju. Ulaganjem u OIE ostati će manje sredstava na raspolaganju za obnovu stare i nedekvatne mehanizacije (prosjek starosti traktora u SMŽ je primjerice 47 godina). Navedeni kriterij maknuti ili eventualno uvrstiti u kriterije bodovanja umjesto kriterija 6. i definirati minimalni iznos ulaganja koji mora biti usmjeren tom cilju kako bi se ostvarili bodovi.\nTOČKA 14. „ korisnik u poslovnom planu mora definirati početno stanje gospodarstva, pojedinosti djelovanja (opis aktivnosti) kojima će ostvariti cilj povećanja proizvodnog kapaciteta iskazanog kroz povećanje ukupnog standardnog ekonomskog rezultata za najmanje: 4.000 € u sektoru stočarstva uključujući peradarstvo, 2.000 € u sektoru voća/povrća i ostalih sektora u odnosu na veličino SO iz dostavljene potvrde u zahtjevu za potporu.“ \nTraženo povećanje SO je previsoko u odnosu na to da se radi o malim poljoprivrednim gospodarstvima koja imaju SO 2.000  do 7.999 EUR. To bi značilo da većina malih proizvođača treba povećati svoj SO za duplo. Bilo bi dovoljno da se kroz Poslovni plan vidi povećanje SO u odnosu na početno stanje.  Primjera radi, u točki 19. priloga 1. natječaja za tip operacije 6.1.1. vidljivo je da je uvjet prihvatljivosti također povećanje SO gospodarstva, a nije navedeno koliko povećanje treba biti da bi se zadovoljio uvjet. To znači da je uvjet prihvatljivosti manje restriktivno propisan u natječaju za tip operacije u kojem je iznos potpore veći  što nema nikakvog smisla.\nNadalje, prijašnji natječaji 6.3.1 poticali su kupnju nove mehanizacije prepoznavajući je kao vodeći problem rasta malih OPG-a i  jedne od osnovnih prepreka razvoja malih OPG-ova a ovako propisani uvjeti ne uvažavaju modernizaciju i/ili unapređenje procesa rada i poslovanja kao cilj već se prednost daju cilju „povećanja proizvodnog kapaciteta iskazanog kroz povećanje ukupnog standardnog ekonomskog rezultata“ što nije dobro u kontekstu stanja na terenu kad su operma i mehanizacija u pitanju.  \nPrilog 2. Kriteriji odabira \nKriterij 4  – Indeks razvijenosti JLS u kojoj je sjedište poljoprivrednog gospodarstva - Treba uzeti u obzir indeks razvijenosti JLS u kojoj se provodi ulaganje, a ne indeks razvijenosti JLS u kojoj je sjedište poljoprivrednog gospodarstva. Potrebno je dati dodatnih 5 bodova za područja stradala u potresu. \nKriterij 6  – Sustavi kvalitete poljoprivrednih i prehrambenih proizvoda - Budući da postoji natječaj za tip Operacije 3.1.1 \"Potpora za sudjelovanje poljoprivrednika u sustavima kvalitete za poljoprivredne i prehrambene proizvode\" nije potrebno subjektima u sustavu kvalitete davati dodatnu prednost pri prijavi na natječaj. Predlažemo da se kriterij makne.","Nije prihvaćen","Do navedenih izmjena je došlo budući su sredstva za navedene natječaje osigurana iz Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19.\n\nPotpora u okviru ovoga Natječaja dodjeljuje se kao fiksni iznos za provedbu aktivnosti vezanih uz obavljanje poljoprivredne proizvodnje iz Priloga I Ugovoru o EU predviđenih poslovnim planom s ciljem postizanja ekonomske održivosti poljoprivrednog gospodarstva.\nNajmanje jedna aktivnost iz poslovnog plana mora se odnositi na ulaganja u OIE (sunce, biomasa) i/ili digitalizaciju pri čemu se proizvedena energija i/ili digitalizacija mora koristiti u svrhu proizvodnje proizvoda iz Priloga I Ugovoru.\nNije prihvatljiva kupnja rabljene mehanizacije, priključaka, strojeva i gospodarskih vozila. \n Prilogom 1 Natječaja bit će propisan postotak i/ili apsolutni iznos za pojedine prihvatljive aktivnosti.\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nPotpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji.\n\nDajući bodove po kriteriju odabira br. 6 “Sustavi kvalitete poljoprivrednih i prehrambenih proizvoda” htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ Programa ruralnog razvoja financiraju se godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela."]
[10,"Udruga proizvođača agruma i povrća 'NERETVANSKA MLADEŽ'"," ","Predlažemo, da se u tablici vrijednovanja daju dodatni bodovi sa gledišta demografije. Tako predlažemo dodatno bodovati nositelje OPG-a koji imaju 3 i više djece, jer kod takvih gospodarstava postoji najveći potencijal daljnjeg rada i razvoja.","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1. te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati."]
[11,"Matija Japundžić"," ","Promatrajući nove uvjete koji su u nacrtu natječaja objavljeni, smatram da veliki dio poljoprivrednika neće biti u mogućnosti ispuniti iste. Prema objavljenim uvjetima ovaj natječaj ima zapravo jedan cilj tj. povećanje ekonomske veličine gospodarstva, tako da novi prijavitelji nemaju jednake uvjete kao prijavitelji koji su se prijavljivali na dosadašnje natječaje iz iste podmjere, kada je svaki prijavitelj mogao odabrati koji cilj projektom želi ispuniti. Smatram da korisnici koji nemaju mogućnost povećanja ekonomske veličine, također imaju pravo na prijavu na natječaj i na dobivanje sredstava za modernizaciju svog gospodarstva, odnosno kupnju novih strojeva.","Primljeno na znanje","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, napravljene su navedene izmjene u postizanju cilja. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore."]
[12,"Željana Drožđan Mateljan"," ","Smatram da je ovim natječajem,kao uostalom i svim ostalima u kojima se dodatni bodovi dobivaju na eko proizvodnju, sektor stočarstva stavljen u znatno nepovoljniji položaj u odnosu na biljnu proizvodnju.\nUglavnom zato jer ne možete prijaviti eko proizvodnju sijena ako nemate stoke koja je prijavljena kao eko proizvod- što znači da malo eko sijena ima u prodaji, a dio stočara dio stočne hrane mora kupovati- śto zbog nedostatka mehanizacije, što zbog nedostatka obradivih površina.\nStvar postaje još apsurdnija ako uzgajate konje koji nisu za meso, a livade i pašnjake ne možete prijaviti u eko proizvodnju bez da prijavite i te konje, a naravno da dio hrane kupujete, a eko sijeno nemate gdje kupiti...\nI tako vam ne preostaje ništa nego posaditi nasad lješnjaka...\nNadalje, podići vrijednost gospodarstva za 4t € koliko se ovim natječajem traži je besmisleno do su cijene stoke u kalkulatoru takve kakve jesu.\nTako ćete npr galloway junicu od godine dana platiti 1000€, s prijevozom iz Njemačke ili Austrije i 1200€, a po kalkulatoru vrijedi oko 5-6 tisuća kuna.\nIslandskog konja, ujahanog, nećete naći ispod 4t€, a po kalkulatoru vrijedi 700€??\nJa bih trebala kupiti 6 islandskih konja po oko 4-5 tisuća eura svaki da podignem vrijednost gospodarstva za 4t€...\nMala gospodarstva se bore sa starom mehanizacijom, sa nedostatkom sredstava za uložiti u matično stado, ograde, veterinarsku skrb, dodatnu hranu ako se žele baviti stočarstvom, a onda im još dodatno sve zakomplicirate nemogućim uvjetima.","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore."]
[13,"Damir Štetić"," ","Smatram da bi se trebali ponoviti uvjeti iz prijašnjeg natječaja zbog više razloga. Kao prvo zbog toga što je iz istog programskog  razdoblja, također zbog toga što bi trebao potpomagati kao što i sam naziv govori \"razvoju MALIH poljoprivrednih gospodarstava\". Oni koji se iz nekog razloga nisu prijavljivali ili nisu imali uvjete za prijašnje natječaje vjerojatno nemaju ni za ovaj, jer se dodatno boduju besmislene stvari. Radi se o malim gospodarstvima sa zastarjelom mehanizacijom ili manjkom iste, malim brojev obradivih površina i sl. Natječajem bi se trebalo potpomognuti nabavka NOVE mehanizacije, kupnja dodatnog zemljišta, raznih strojeva za preradu (ovisno čime se neki od OPG-ova bave).\n\nLp","Primljeno na znanje","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19 napravljene su navedene izmjene u postizanju cilja."]
[14,"Trin j.d.o.o."," ","Pridružujemo se ostalim komentarima jer je zbog ove količine manje više sličnih komentara vidljivo da je na nekim elementima potrebna korekcija.\n1. Ovaj pristup sektorskog bodovanja mišljenja smo da je ispravan i korektan, no budući da se radi o potpori za razvoj malih gospodarstva potrebno je redefinirati pragove, Rast od 4.000 Eura u sektoru stočarstva (svinjogojstva) moguće je postići sa ulaganjem u nabavu 19 krmača, ovako mala gospodarstva to nisu u mogućnosti niti to ima smisla budući da navedeni broj krmača je u načelu mini farma i navedenu proizvodnju nije moguće održati sa gospodarstvom koje ima startnu ekonomsku veličinu od npr 7.000 Eura. Slažemo se s navedenim pristupom i mišljenja smo da ga treba primjeniti i na mjeru 6.1.1. ali je potrebno korigirati pragove.\n\n2. Kriterij bodovanja za sustave kvalitete u ovom natječaju nema nikakvu drugu svrhu nego da eliminira 99% prijavitelja. Radi se o potpori malim gospodarstvima koja realno svoje proizvode plasiraju u velikoj većini na kućnom pragu te sustavi kvalitete ni na koji način ne doprinose njihovom gospodarstvu nego realno predstavljaju nenadoknadiv trošak. Navedeni kriterij treba primjenjivati u mjeri 4.1.1. \n\n3. Određivanje indeksa razvijenosti prema sjedištu korisnika je za razliku od dosadašnjeg načina određivanja indeksa kontradiktorno programu i ciljevima programa. Dosadašnji način određivanja indeksa prema mjestu ulaganja stimulirao je OPG-e iz razvijenijih područja da investiraju sredstva u manje razvijena te na taj način doprinose njihovom dodatnom razvoju. Ovaj predloženi model će utjecati ne samo na to da OPG-i iz razvijenijih područja ulažu u ta razvijena područja nego će i dodatno utjecati na to da OPG-i iz manje razvijenih područja ulažu u razvijenija područja te će na taj način ovakvim kriterijem se neizravno stimulirati dodatno zaostajanje manje razvijenih područja i njihova depopulacija.\n\nS poštovanjem,","Nije prihvaćen","1. Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore.\n\n2. Dajući bodove po kriteriju odabira br. 6 “Sustavi kvalitete poljoprivrednih i prehrambenih proizvoda” htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ Programa ruralnog razvoja financiraju se godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela.\n\n3. Potpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji."]
[15,"Miljenko Presečki"," ","Poštovani, \nzar ne bi bilo najbolje da se produlji natječaj iz 2018. g., uvjeti ostaju isti, a zahtjevi korisnika se u Agronetu samo obnove.\nU Agenciji sigurno znaju da ima još puno neobrađenih zahtjeva koji ispunjavaju uvjete, oni bi trebali biti prioritet, a novi zahtjevi po redosljednoj listi. Ljudi čekaju tih 15.000 E kao ozebli sunca, a sad se opet izmišljaju brda i doline.\nSrdačan pozdrav, Miljenko Presečki","Nije prihvaćen","Navedeno nije moguće, konačna rang lista je objavljena, a sredstva za novi natječaj su osigurana iz Instrumenta za oporavak Europske unije („EURI”)."]
[16,"Ljiljana Pogorilić"," ","Poštovani,                                                                                                                                                                                    u točki 14. Priloga 1. Uvjeti prihvatljivosti navodite kako korisnik u poslovnom planu mora definirati aktivnosti kojima će povećati proizvodne kapacitete kroz povećanje ekonomske veličine gospodarstva za najmanje 4.000 € u sektoru stočarstva/peradarstva te 2.000 € u sektoru voća/povrća i ostalim sektorima. Smatram da je za mala poljoprivredna gospodarstva to nedostižno jer pravi problemi malih OPG-ova su nedostatak mehanizacije ili prastara mehanizacija koja je potrebna da bi mogli uopće rasti i povećavati ekonomsku veličinu PG-a. Bilo bi dovoljno da se kroz poslovni plan vidi povećanje ukupnog SO gospodarstva u odnosu na početno stanje, bez ovog uvjeta. Ovaj uvjet će odbiti potencijalne prijavitelje koji se bave primarnom proizvodnjom jer povećanjem prizvodnih kapaciteta u traženim omjerima neće moći zadovoljiti i povećanje SO-a u traženim omjerima i kupnju mehanizacije koja im je potrebna da bi održavali takve nasade. Također smatram da su prijašnji natječaji 6.3.1 poticali upravo kupnju mehanizacije prepoznavajući je kao najveći problem rasta malih OPG-a.  \nObzirom da postoji natječaj za tip Operacije 3.1.1 \"Potpora za sudjelovanje poljoprivrednika u sustavima kvalitete za poljoprivredne i prehrambene proizvode\" smatram da ne treba navedeno bodovati i ovim natječajem jer ne možemo svi zadovoljiti taj kriterij te ga smatram diskriminirajućim.\n Također u natječaju navodite da najmanje jedna aktivnost iz poslovnog plana mora odnositi na ulaganje u obnovljive izvore energije (sunce, biomasa) pri čemu se proizvedena energija mora koristiti u svrhu primarne poljoprivredne proizvodnje. Obzirom na iznos potpore od 15 000€ smatram da će potencijalni prijavitelji odustati zbog svih gore navedenih razloga jer neće moći zadovoljiti sve kriterije natječaja.\nSa štovanjem, \nLjiljana Pogorilić","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nDajući bodove po kriteriju odabira br. 6 “Sustavi kvalitete poljoprivrednih i prehrambenih proizvoda” htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela prihvatljivi su u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ Programa ruralnog razvoja."]
[17,"BRANKO VAGAN"," ","Želio bih dati jedan općeniti komentar i viđenje prijedloga bodovanja za mjeru 6.3.1.\nOvaj prijedlog nema apsolutno nikakve veze sa 3 prethodna natječaja i po meni je složen da odbije male OPG-ove kojima treba nova ili novija mehanizacija, a ne obnovljivi izvori energije, bodovanja radi ekološke proizvodnje i slično, nego im treba nova ili novija mehanizacija da uopće mogu obrađivati postojeće parcele, a kamoli da u 15.000 EUR-a \"strpaju\" sve što tu ne spada.\nPostoje sektorski natječaji na koje se mogu javiti ekološki proizvođači i oni koje grade sisteme obnovljivih izvora energije ali to nikako ne treba biti u mjeri 6.3.1.\nJedino što bi malim OPG-ovima pomoglo je da se uvjeti prihvatljivosti i bodovanja uz možda neke manje korekcije, usklade sa 3 prethodna natječaja.\nSve ostalo nema smisla i samo će još više demotivirati ljude koje se bave poljoprivredom profesionalno ili kao dodatnim izvorom prihoda, da od toga odustanu.\nMislim da to ovoj državi ne smije biti cilj nego upravo suprotno.\nLijep pozdrav svima koji su slali komentare u kojima više manje imaju slične stavove.\nBranko Vagan","Primljeno na znanje","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19 napravljene su navedene izmjene u postizanju cilja."]
[18,"Folio d.o.o."," ","Moram reagirati na neke komentare. Lijepo molim da se ne vraća bodovanje prema razvijenosti na prijašnje bodovanje, jer je ono bilo diskriminirajuće. OPG-ovi iz drugih krajeva Hrvatske jednostavno nisu mogli nadoknaditi nikako bodovnu razliku i nisu uopće prolazili na prošlih nekoliko natječaja ovog tipa zbog prenaglašene bodovne razlike. Slažem se da slabije razvijeni krajevi moraju imati prednost, to uopće nije upitno, ali ne na način da na natječajima gdje je svaki bod presudan jednostavno nemaju nikakve šanse jer je bodovna razlika nenadoknadiva. To je diskriminacija., a ne ovo što neki navode. Agencija sigurno ima podatke tko je dobio koliko sredstva i nisu bezveze promijenili raspon bodova. Ako se u razvijenijim krajevima (ne razvijenim, samo razvijenijim, da se ne lažemo, Hrvatska nema razvijenih krajeva i svima je potreban poticaj, ne uzgajaju se ovdje stoka i voće i povrće sami) lokalni OPG-ovi ne uspiju razviti, naravno da će poljoprivreda ovdje zamrijeti i ljudi će se okrenuti drugim granama, te će plodna zemlja biti zapuštena, prenamijenjena ili rasprodana.","Prihvaćen","Prihvaća se prijedlog i obrazloženje korisnika."]
[19,"GABRIJELA KNEŽEVIĆ"," ","Poštovani,\nnije u redu, prema potencijalnim korisnicima, da se u ovolikoj mjeri mijenjaju kriteriji u odnosu na prošli natječaj, pogotovo jer se radi o istom programskom razdoblju. Ovom mjerom vrši se diskriminacija potencijalnih prijavitelja u odnosu na  korisnike iste mjere prema prošlom natječaju.\n\nNadalje, nigdje u Nacrtu natječaja niti u ostaloj dokumentaciji nisu objavljeni prihvatljivi i neprihvatljivi troškovi ulaganja  te vas molimo objavu istih. \n\nU Uvjetima prihvatljivosti točka 12. navedeno je da se barem jedna od aktivnosti mora odnositi na ulaganje u obnovljive izvore energije(sunce/biomasu) što za male proizvođače nije prioritet. Kako bi udovoljili uvjetima natječaja mali poljoprivrednici će biti primorani ulagati u nešto što im zaista nije neophodno te će im manje sredstava ostati na raspolaganju za obnovu zaista dotrajale mehanizacije (prema iskustvu s terena ulaganje u mehanizaciju je prioritet za mala OPG-a jer se koristi zaista dotrajala mehanizacija sa kojom daljnja poljoprivredna proizvodnja, a kamoli povećanje polj. proizvodnje  nije moguće).\n\nU Uvjetima prihvatljivosti točka 14. propisano je da korisnik u Poslovnom planu mora definirati početno stanje gospodarstva te aktivnosti kojima će ostvariti povećanje SO za najmanje 4.000 Eur-a u sektoru stočarstva i peradarstva i za najmanje 2.000 Eur-a u sektoru voća/povrća i ostalim sektorima u odnosu na sadašnju veličinu SO. Ovaj kriterij, pošto se radi o malim OPG-ima, može djelovati obeshrabrujuće na potencijalne prijavitelje, budući da OPG recimo u sektoru stočarstva SO od 4.000 Eur-a mora udvostručiti svoj SO. Kako sredstvima ovog natječaja mora ulagati u OIE, kako bi povećao SO mora ulagati u povećanje stočnog fonda/matičnog stada, pitanje je kako će uz dotrajalu mehanizaciju i na kojem dodatnom zemljištu taj mali OPG proizvesti hranu za svu svoju stoku.\n\nHvala,\nSrdačan pozdrav,\nGabrijela Knežević","Nije prihvaćen","Do navedenih izmjena je došlo budući su sredstva za navedene natječaje osigurana iz Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19.\n\nPrilogom 1 Natječaja bit će propisan postotak i/ili apsolutni iznos za pojedine prihvatljive aktivnosti. \nPotpora u okviru ovoga Natječaja dodjeljuje se kao fiksni iznos za provedbu aktivnosti vezanih uz obavljanje poljoprivredne proizvodnje iz Priloga I Ugovoru o EU predviđenih poslovnim planom s ciljem postizanja ekonomske održivosti poljoprivrednog gospodarstva. Najmanje jedna aktivnost iz poslovnog plana mora se odnositi na ulaganja u OIE (sunce, biomasa) i/ili digitalizaciju pri čemu se proizvedena energija i/ili digitalizacija mora koristiti u svrhu proizvodnje proizvoda iz Priloga I Ugovora.\n\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[20,"Marko Dobrić"," ","Poštovani,\nS obzirom da od samog početka sudjelujem aktivno kroz savjetovanje i pomoć poljoprivrednicima  u provedbi PRR 2014-2020 i da je ovo 4. Natječaj za TO 6.3.1. koji se raspisao  3 godine nakon raspisivanja posljednjeg 3. Natječaja, mislim da nije u redu prema potencijalnim korisnicima da se ovoliko mijenjaju kriteriji odabira u odnosu na posljednji natječaj.\nPromjenu kriterija ste trebali napraviti u novom programskom razdoblju koje dolazi. Ako već inzistirate u promjeni kriterija onda bar razmotrite ove primjedbe jer su konstruktivno osmišljene kao rezultat rada s poljoprivrednicima preko 11 godina na terenu:\n1. Bodovanje po sektorima, odnosno Kriterij odabira br. 2 bi trebalo u potpunosti ukloniti, a umjesto toga dati dodatne bodove, recimo 5 bodova onim korisnicima čija investicija od preko 50% ukupne investicije ide u povećanje proizvodnje nebitno o kojem sektoru se radi.\n2. Mislim da bi dodatne bodove trebali ostvariti i poljoprivrednici koji su korisnici M10 ako ekološki proizvođači (korisnici M11) mogu ostvariti dodatne bodove. Jednake obveze imaju i jedni i drugi korisnici: obavezna predavanja, vođenje evidencije, a prije svega održavanje proizvodnje uz znatna ograničenja i restrikcije, a  zatim i jer se sama M10 bazira na principu i jednako tako zove: Poljoprivreda, okoliš i klimatske promjene. Zar to nije vrijedno dodatnih bodova. Uzmimo npr. korisnike M10 - Ekstenzivni maslinici i korisnike M11 - Ekološka proizvodnja maslina: gotovo da i nema razlike u ograničenjima, u vođenju evidencije, u dodatnim potporama, u obveznim predavanjima i td.\n3. Razvijenost JLS treba imati veći broj bodova, odnosno Kriterij odabira br. 4 bi trebalo malo detaljnije raspodijeliti i to bar u 4 skupine, a bodovi bi trebali biti maksimalno 15 (I i II skupina) zatim 13 (III i IV skupina), 11 (V - VIII skupina na otocima i brdsko-planinskim područjima) i minimalno 8 bodova (V - VIII skupina) . Da li je to u redu ili nije, teško je reći jer recimo iz primjera na terenu dva sela Sitno (općina Prgomet) i Sitno Donje (Šibenik) su sela jedno do drugog ali Sitno spada u II skupinu razvijenosti, a Sitno Donje u VII skupinu, ili stanovnici sela Krković (Skradin) i sela Čista Mala i Čista Velika (Vodice) obrađuju ista polja, a Krković je u drugoj skupini, a Čista Mala i Velika u sedmoj skupini. Ovo je jako sklizak teren što se tiče bodovanja i kako rasporediti bodove.\n4. S obzirom da ste smanjili rok za realizaciju projekta od potpisivanja Ugovora o financiranju s 36 na 24 mjeseca, mislim da bi trebali razmotriti da se kao i u TO 6.1.1. financira u dvije rate i to 70% iznosa u prvoj rati samo potpisivanjem ugovora, a ostalih 30% kad poljoprivrednik završi sve aktivnosti po poslovnom planu. Ovo bi trebali dobro razmisliti s obzirom da se radi o malim poljoprivrednim gospodarstvima koji i ovako jedva spajaju kraj s krajem, a trenutno se suočavaju s kompletnim poskupljenjem svih inputa u svakom sektoru poljoprivredne proizvodnje, te će im biti teško realizirati 7500 eura u samo dvije godine...\nU konačnici, određeni kriteriji trebaju postojati ali ne bi smjeli diskriminirati. Ono što bi trebalo biti okosnica je da se radi o malim poljoprivrednicima koji namjeravaju i osnovni prioritet bi im trebao biti povećanje trenutne proizvodnje do nivoa jedne dobre i zdrave konkurentnosti na hrvatskom, europskom i svjetskom tržištu.\nHvala!\nLijepi pozdrav,\nMarko Dobrić","Djelomično prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, napravljene su navedene izmjene u postizanju cilja. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore.\n\n1. Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\n2. Korisnici, čije će se aktivnosti u poslovnom planu odnositi na prihvatljive aktivnosti u okviru M10 ostvarit će pravo na dodatne bodove po kriteriju odabira br. 5. „Pozitivan utjecaj na okoliš“.\n\n3. Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\n4. Isplata potpore u dvije rate propisana je Programom ruralnog razvoja. Korisnik je u obvezi najmanje 50 % iznosa potpore utrošiti na povećanje ekonomske veličine poljoprivrednog gospodarstva (SO) i obnovljive izvore energije i/ili digitalizaciju."]
[21,"Consulting project plus d.o.o."," ","Poštovani,\n\nu nastavku komentari na objavljen nacrt Natječaja.\n\n1. Razvrstavanje na sektore je diskriminirajuće obzirom da postoji mjera 4 koja je u potpunosti namijenjena sektorima, eto upravo je aktualan natječaj koji potpomaže sektor peradarstva i sektor voća i povrća (trajni nasadi).\n2. Pozitivan utjecaj na okoliš je kriterij koji bi bio u redu da se odnosi samo na poticanje proizvodnje hrane na ekološki način. odnosno da je cilj upisivanje OPG-a u upisnik eko proizvođača, ali  nisam sigurna da li je dobro pojašnjen.\nNaime treba pojasniti da li će dodatne bodove na račun \"pozitivnog utjecaja na okoliš\" ostvariti i Korisnici koji su već u sustavu ekološke proizvodnje i upisani su u Upisnik ekoloških proizvođača ili se to odnosi samo na neekološke proizvođače koji će uz subvenciju tipa operacije 6.3.1. postati ekološki. \n\nPod Uvjetima prihvatljivosti, točka 12. navedeno je da je potrebno da se barem jedna aktivnost iz poslovnog plana odnosi na ulaganja u obnovljive izvore energije (sunce/biomasa)- to je nepotrebno i nepromišljeno, odnosno nije dobro razrađeno.\nNaime, Kriterijem \"Pozitivan utjecaj na okoliš\" postići će se da mali OPG krene ili nastavi sa ekološkom proizvodnjom hrane, upiše se u Upisnik ekoloških proizvođača i proizvodi ekološku hranu i to je u redu, ali očekivati da će jedan mali OPG ulagati u obnovljive izvore energije pri čemu se proizvedena energija mora koristiti u svrhu primarne poljoprivredne proizvodnje to znači nerazumijevanje i nepoznavanje problema  malih OPG-ova u Republici Hrvatskoj. Nadalje to znači operećivanje OPG-ova nečime što je nepotrebno i u konačnici neučinkovito, odnosno Vi predlažete neučinkovito trošenje financijskih sredstava EU. Molim da ljudi koji raspisuju uvjete natječaja, izađu na teren i obiđu male OPG-ove  (sve regije Republike Hrvatske) kako bi stekli dojam o načinu funkcioniranja malih OPG-ova. Natječaj je ili pisao netko tko nije iz Hrvatske ili je vjerojatno rađen po uzoru na Njemačku ili Austriju što nikako ne može biti mjerodavno...\n\nS poštovanjem,","Primljeno na znanje","1. Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\n2.Bodove po kriteriju odabira br. 5 “Pozitivan utjecaj na okoliš” ostvarit će svi korisnici koji u poslovnom planu provode minimalno jednu aktivnost koja će biti predmet ekološke proizvodnje.\n\nBudući se ovaj Natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju."]
[22,"TEO DODIG"," ","Dakle, vezano za bodove za ekološku proizvodnju. Ne da ih ne treba povećati već totalno eliminirati zbog diskriminacije koja se već dogodila na prošlom natječaju. Svaka čast eko proizvodnji, no za njih oformite posebne natječaje (štoviše, mislim da već i postoje). Na ovaj način, u nepovoljan položaj dovodite cjelokupnu Dalmaciju i dalmatinsku zagoru koja zbog rascjepkanih i gusto formiranih parcela, jednostavno ne može konkurirati u ovoj domeni jer se ne mogu baviti eko proizvodnjom. Zašto? Zato što, iako jedan OPG radi po zahtjevima eko proizvodnje, njegov susjed ne radi te zbog zbijenih malih parcela, svojim načinom proizvodnje kontaminira i njegovu parcelu uslijed čega on automatski ne zadovoljava standarde iste. Bilo pametnije te bodove prebaciti na dobnu kategoriju do 40 godina.\n\nOvaj put bilo bi pametno više bodovati donju kategoriju 2000-4000€ jer je prošli natječaj pokazao sljedeće: OPG-ovi vrijednosti 6000-8000€ već su veliki OPG-ovi sa značajnom proizvodnjom te već raspolažu sa svom potrebnom mehanizacijom. No ,ok, neka im se pomoglo, za pohvalu je. No, dajte sada priliku onim najmanjima da se razviju i narastu jer takvi OPG-ovi ne mogu generirati proizvodnjom dovoljno sredstava kako bi npr. kupili novi traktor, a ukoliko bi dobili tu priliku, zasigurno bi povećali svoju proizvodnju i narasli. Oni iz skupine 6000-8000 € nemaju tu potrebu i statistika je pokazala da u pravilu ne rastu dalje, već im je samo malo olakšana postojeća proizvodnja.\n\nTakođer, po najavljenom iznosu od strane ministrice, ispada da će tek 1000 OPG-ova biti financirano, što je sramota. Mislio sam da je korona-kriza dovela do svojevrsnog otriježnjenja ljude koje vode zemlju te da su shvatili napokon kako je država jaka onoliko koliko je jako njezino selo, tj. poljoprivreda. No, izgleda da je uspješna turistička sezona sve vratilo na početak, tj. na misao kako će sezona uvijek \"zakrpiti\" rupe parazitiranja u tekućoj godini pa \"dok dur-dur\".\n\nK tome, APPRRR strogo kazniti ukoliko se ponovi slučaj da ima treba gotovo 3 godine da obrade sve zahtjeve. Imamo nebrojene slučajeve gdje je korisnik projicirao poslovni plan po cijenama iz 2018. da bi ugovor dobio tek u 2021. Što se dogodilo? Cijene otišle u nebo pa ista mehanizacija dođe 20-30 ili 40 tisuća kuna više (nepoštena trgovačka praksa koju je takav način rada APPRRR-a omogućio). K tome, nanijeli su štetu brojnim OPG-ovima koji se, čekajući nikada dočekanu Konačnu rang listu, nisu mogli prijavljivati na istovjetan natječaj raspisan od strane lokalnih akcijskih grupa.\n\nP.s, nije mi jasno zašto ne pozovete na okrugli stol nas (konzultante i predstavnike poljoprivrednika), ljude iz struke pa da vam pomognemo izraditi normalan natječaj, jasnih i poštenih kriterija. Budimo realni, od ovog savjetovanja nema ništa jer dosada nikada niste uvažili ništa meritorno. Očito je da oni koji isti raspisuju nemaju pojma niti predodžbe o stanju na terenu, kao niti o stvarnim potrebama malih poljoprivrednika. Ne može se poljoprivredna politika voditi sa zelenih stolova iz dalekog Zagreba. Nije sramota nešto ne znati, sramota je hiniti znanje i nametati ga pravilima.","Primljeno na znanje","Kriteriji odabira izrađeni su u skladu s načelima za odabir projekata navedenim u Programu ruralnog razvoja u kojima je za tip operacije 6.3.1. propisano da prednost pri bodovanju imaju poljoprivredna gospodarstva sa većom ekonomskom veličinom (SO) i poljoprivredna gospodarstva koja provode aktivnosti koje se odnose na ekološku proizvodnju.\n\nPredstavnici udruga konzultanata su članovi Odbora za praćenje Programa ruralnog razvoja Republike Hrvatske za razdoblje 2014. - 2020. godine gdje mogu ravnopravno zastupati interese svih korisnika Programa ruralnog razvoja."]
[23,"Folio d.o.o."," ","U Nacrtu natječaja nisu navedeni prihvatljivi i neprihvatljivi troškovi, te nije moguće utvrditi da li su prihvatljivi troškovi rabljene ili samo nove opreme i mehanizacije, nije naznačena visina prihvatljivih troškova za kupnju zemljišta, općih troškova i troškova operativnog poslovanja, te ostali uvjeti prihvatljivosti troškova. \n\nU točci 12. priloga I naveden je uvjet ulaganja u OIE (sunce, biomasa) što je kontraproduktivno. S tim uvjetom natjerati će se male poljoprivrednike da ulažu u nešto što im u ovoj fazi razvoja ne treba, a pošto je iznos potpore samo 15.000 € ulagati će se minimalno, nepotrebno i neefikasno, samo da se zadovolji forma natječaja. S druge strane neće se nabaviti nešto što gospodarstvu zaista može pomoći da naraste i u nekoj kasnijoj fazi natječaja implementira i OIE kao uvjet nekog drugog natječaja namijenjenog većim poljoprivrednicima i sa većim iznosima potpore. Pošto prijelazno razdoblje zahtjeva ekološku komponentu, predlažemo da se ona može zadovoljiti i na druge načine, da se kroz projekt dokaže npr. prednost novog stroja nad starim i sl. Ukoliko navedeni uvjet ostaje treba ispraviti u svrhu primarne poljoprivredne proizvodnje na način da se uključi i prerada.\n\nU točci 14. priloga I vidljivo je da je uvjet prihvatljivosti povećanje SO gospodarstva, no najmanji iznos povećanja je prevelik i teško ostvariv za većinu malih gospodarstava. Treba uzeti u obzir da se ovim natječajem omogućava samoodrživost gospodarstva na selu, ne samo proizvodnja i prodaja viška proizvoda, a bez nužne modernizacije mehanizacije nažalost rezultati će biti nejavljanje na natječaj, smanjenje SO-a postojećih OPG-ova i zatvaranje OPG-ova. Rad s poljoprivrednicima na terenu pokazao nam je da je obnova mehanizacije kod malih poljoprivrednika u sadašnjoj situaciji najvažnija jer je starost traktora i pomoćne mehanizacije i opreme s kojima rukuju prevelika (rekli bi i zastrašujuća) i poljoprivrednici odustaju od obrade zemljišta čak i za svoje potrebe što se ovom mjerom do sada uspješno sprečavalo. Bojimo se da će iz potrebe da se kupi nova mehanizacija, mnogi odraditi prijavu ne shvaćajući koja obaveza ih čeka u realizaciji, te će u toj fazi onda doći do padanja projekata i vraćanja prve rate što je nagori mogući scenarij, te će se javiti osjećaj prevare kod korisnika.\n\nTočka 25. priloga I – molimo pojašnjenje. Do sada je bio uvjet da se ne može mijenjati nositelj OPG-a do isplate zadnje rate, što se kosi s ovim uvjetom prihvatljivosti iz kojeg se može iščitati da se nositelj može promijeniti nakon sklapanja Ugovora o financiranju.\n\nPrilog 2. – kriteriji odabira 5. i 6. Za ekološku proizvodnju i sustave kvalitete postoje posebna pravila i posebni natječaji. Smatramo da je ovo previše bodova za navedene kriterije. U omjeru prema ukupnim bodovima to je više od 15% (10 bodova od 65). Izgleda da se ovakvim bodovanjem želi potaknuti poljoprivrednike da uđu u sustave kvalitete jer ovdje nisu iskorištena namijenjena sredstva, ali uistinu je nepošteno da se to radi na ovakav način. Ovdje se prisiljava poljoprivrednike da ulažu u nešto što im u njihovoj fazi razvoja ne donosi nikakvu prednost, jer da se žele uključiti u sustave kvalitete uradili bi to preko mjere 3.1.1., koja ima slabe rezultate. Radije poradite na tome da se trošak smanji, jer i nakon 5 godina koliko se financira preko mjere 3.1.1. tko želi ostati u tom sustavu mora dalje izdvajati popriličan iznos na godišnjoj razini. Zašto tog kriterija nije bilo na mjerama 4.? Predlažemo da se ukinu bodovi za oba kriterija ili samo za kriterij sustava kvalitete poljoprivrednih i prehrambenih proizvoda koji je uistinu ovdje nametanje ulaska u te sustave poljoprivrednicima koji nemaju dovoljnu veličinu da bi im to išta značilo u njihovoj fazi razvoja. Činjenica je da i ako peko mjere 3.1.1. povuku sredstva za navedeno, opet je to financiranje po sistemu refundacije, a mala gospodarstva teško mogu uložiti desetak tisuća kuna koji im se refundiraju nakon pola godine, a za prodaju manjih količina viškova, najčešće na kućnom pragu, oznake kvalitete nemaju nikakvu jačinu, jer oni koji kupuju takve proizvode točno znaju što i od koga kupuju.\n\nPrilog 2 - u bodovanje nisu uključena područja s prirodnim ograničenjima i ostalim posebnim ograničenjima. Svi se slažemo da je razvrstavanje prema Indeksu razvijenosti nužno da bi slabije razvijena područja imala prednost, ali s druge strane kao rezultat natječaja imamo zbog toga dobitnike poticaja na državnoj mjeri samo iz tog područja, s pokojom padobrancem iz drugih područja, što nije u redu, jer i tu postoje mala gospodarstva koja se žele baviti poljoprivredom a imaju velika prirodna ograničenja. Rezultat toga će biti zapuštanje poljoprivrede u razvijenijim regijama i okretanje drugim granama, te korištenje plodnog poljoprivrednog zemljišta za druge svrhe ili još gore njegovo zarastanje u šikaru ili prodaju strancima.\n\nU nacrtu je navedeno da se odnosi na primarnu poljoprivrednu proizvodnju. Molimo da se uključi i prerada. Do sada je primjerice bilo moguće nabaviti i bačve za vino, ulje, … prema ovome to sada ne bi bilo moguće.\n\nMolimo Vas da u obrascima stavite i obrazac Evidencije poljoprivrednih proizvoda koji je dio obvezne dokumentacije za korisnike koji nisu bili porezni obveznici u prethodnoj godini.","Djelomično prihvaćen","Potpora u okviru ovoga Natječaja dodjeljuje se kao fiksni iznos za provedbu aktivnosti vezanih uz obavljanje poljoprivredne proizvodnje iz Priloga I Ugovoru o EU predviđenih poslovnim planom s ciljem postizanja ekonomske održivosti poljoprivrednog gospodarstva.\n Najmanje jedna aktivnost iz poslovnog plana mora se odnositi na ulaganja u OIE (sunce, biomasa) i/ili digitalizaciju pri čemu se proizvedena energija i/ili digitalizacija mora koristiti u svrhu proizvodnje proizvoda iz Priloga I. Ugovora.\nNije prihvatljiva kupnja rabljene mehanizacije, priključaka, strojeva i gospodarskih vozila. \nPrilogom 1 Natječaja bit će propisan postotak i/ili apsolutni iznos za pojedine prihvatljive aktivnosti. \nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nU skladu s točkom 7. ovoga Natječaja moguća je promjena nositelja OPG-a.\nAko je korisnik ostvario bodove po kriteriju odabira “Osiguranik po osnovi poljoprivrede” u slučaju promjene nositelja poljoprivrednog gospodarstva nakon sklapanja ugovora o financiranju, novi nositelj poljoprivrednog gospodarstva mora plaćati doprinose po osnovi poljoprivrede.\n\nKriteriji odabira izrađeni su u skladu s načelima za odabir projekata navedenim u Programu ruralnog razvoja u kojima je za tip operacije 6.3.1 propisano da prednost pri bodovanju imaju poljoprivredna gospodarstva koja provode aktivnosti koje se odnose na ekološku proizvodnju.\nPrihvatljive su sve aktivnosti/troškovi vezani uz proizvodnju proizvoda iz Priloga I. Ugovoru koji su unutar sektora predviđenog poslovnim planom uz uvjet povećanja ekonomske veličine poljoprivrednog gospodarstva.\n\nObrazac “Evidencija o prodaji vlastitih proizvoda za 2020. godinu” naveden je kao obavezna dokumentacija prilikom podnošenja zahtjeva za potporu."]
[24,"Josip Lončar"," ","Poštovani, žalosno je što mijenjate kriterije bodovanja od natječaja do natječaja. Nalazimo se u istom programskom razdoblju u kojem nažalost nismo iskoristili sve novce koji su na raspolaganju i smatram da bi svi trebali imati jednake uvjete dobiti sredstva od Europske unije kroz Program Ruralnog razvoja. Vi umjesto da ponovite sve što je bilo u dosadašnjim natječajima (jer su se poljoprivrednici konačno pripremili i jedva dočekali mjeru 6.3.1.), Vi mijenjate kriterije bodovanja kao da ne želite da se netko javi na natječaj. Isto tako, totalno je nepotrebno uvjetovati male poljoprivrednike da ulažu u obnovljive izvore energije jer živimo u Hrvatskoj (gdje mali poljoprivrednik radi na zemlji da bi dodatno zaradio za život i zato što mora), a ne u nekoj od Skandinavskih zemalja. Stoga Vas molim da uzmete u obzir prijašnje kriterije bodovanja jer su dijelili potencijalne prijavitelje po veličini, na područja JLS detaljnije po skupinama i mogla se kupiti čak i mehanizacija kako bi se obnovila poljoprivredna oprema iz 20. stoljeća. Unaprijed se zahvaljujem na čitanju.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, napravljene su navedene izmjene u postizanju cilja. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[25,"Marija Herceg"," ","U točki 14. Priloga 1. Uvjeti prihvatljivosti navodite kako korisnik u poslovnom planu mora definirati aktivnosti kojima će povećati proizvodne kapacitete kroz povećanje ekonomske vrijednosti gospodarstva za najmanje 4.000 EUR u sektoru stočarstva/peradarstva te za najmanje 2.000 EUR u sektoru voća/povrća i ostalim sektorima. Smatram kako je navedeno povećanje previsoko u odnosu na to da se radi o malim poljoprivrednim gospodarstvima koja imaju početnu ekonomsku vrijednost u rangu od 2.000 - 7.999 EUR. Sugeriram izmjenu navedene točke u sljedeće: \"Korisnik u poslovnom planu mora definirati početno stanje gospodarstva, pojedinosti djelovanja (opis aktivnosti) kojima će ostvariti cilj povećanja proizvodnog kapaciteta iskazanog kroz povećanje ukupnog standardnog ekonomskog rezultata u odnosu na veličinu SO iz dostavljen potvrde u zahtjevu za potporu. Ukoliko navedena izmjena nije moguća sugeriram smanjenje iznosa minimalnog povećanja ekonomske vrijednosti barem za pola. \n\nUjedno, u Točki 12. Priloga 1. navodite kako se najmanje jedna aktivnost iz poslovnog plana mora odnositi na ulaganje u obnovljive izvore energije (sunce, biomasa) pri čemu se proizvedena energija mora koristiti u svrhu primarne poljoprivredne proizvodnje. S obzirom na iznos potpore te činjenicu kako je korisnicima primarni cilj modernizacija gospodarstva i povećanje proizvodnog kapaciteta za očekivati je kako će veći dio prijavitelja u poslovnom planu navesti ulaganje u obnovljive izvore energije isključivo radi zadovoljenja uvjeta natječaja a ne iz razloga jer im navedeni sustavi nužno trebaju za proizvodnju. Smatram da bi navedeni kriterij trebalo staviti kao izbornu opciju te ulaganje u obnovljive izvore energije uvrstiti u kriterije bodovanja i  definirati minimalni iznos/postotak ulaganja koji mora biti usmjeren u tom cilju kako bi se ostvarili bodovi.","Djelomično prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[26,"Marko Šostar"," ","Uvjet natječaja koji se odnosti na povećanje ekonomske veličine gospodarstva za minimalno 2.000 eura (voćarstvo, povrtlarstvo) odnosno 4.000 eura (stočarstvo, peradarstvo) nema nikakve logike. Naime, ukoliko taj uvjet ostane, to bi značilo da većina malih proizvođača (a natječaj bi trebao biti za male proizvođače) trebaju povećati svoju ekonomsku veličinu za duplo u odnosu na trenutnu veličinu. Također, kako bi se ostvario taj uvjet a uzevši u obzir iznos bespovratnih sredstava od 15.000 eura, jasno je da će za ostvarenje tog uvjeta prijavitelji potrošiti većinu iznosa tako da natječaj automatski isključuje kupnju mehanizacije za poljoprivrednu proizvodnju. Time se izravno sudjeluje u ograničavanju tržišne utakmice za male poljoprivredne proizvođače kao i ciljanom jačanju velikih proizvođača. Molim vas za realnost jer su potrebe na terenu drugačije od onih u teoriji.","Djelomično prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore."]
[27,"Marko Šostar"," ","Kako EU i RH raznim načinima podupiru prelazak na ekološku proizvodnju smatram da je smanjivanje bodova za ekološke proizvođače sa 45 na 5 bodova izuzetno nekorektno. Time se demotiviraju ekološki proizvođači i stavljaju pod gotovo iste uvjete kao i konvencionalni proizvođači. Ovakav pristup i način bodovanja dovesti će do toga da će ekološki proizvođači izlaziti iz ekološke proizvodnje i proizvoditi na konvencionalan način kao daleko isplativiji i jednostavniji. Svakako treba uzeti u obzir strateške dokumente RH i EU koji naglašavaju budućnost ekološke proizvodnje i povećati broj bodova za ekološke proizvođače na minimalno 20 bodova.","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati."]
[28,"Kolinsky Consulting"," ","Vezano na Prilog 1 - UVJETI PRIHVATLJIVOSTI\nTočka 12. \n\"Najmanje jedna aktivnost iz poslovnog plana odnosi na ulaganja u obnovljive izvore energije (sunce, biomasa), \npri čemu se proizvedena energija mora koristiti u svrhu primarne poljoprivredne proizvodnje iz Priloga I. \nUgovoru\"\nBudući da je natječaj namijenjen malim OPG-ima, primjenjivost ulaganja u obnovljive izvore energije gotovo je da je neprimjenjiva budući da mali OPG nemaju razvijenu infrastrukturu i ulaganja u obnovljive izvore energije ne bi pridonijelo povećanju produktivnosti OPG-a jer im takvi sustavi nisu ni potrebni. Uzimajući u obzir i cijenu takvih sustava, OPG-ima bi ostalo jako malo sredstava da ulože u aktivnosti koje su im doista i potrebne i time povećali produktivnost OPG-a.\nPREDLAŽEMO da se ovaj uvjet u potpunosti izbaci.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[29,"ERSILIJA EREŠ"," ","PRILOG 1, Točka 12. \"Najmanje jedna aktivnost iz poslovnog plana odnosi na ulaganja u obnovljive izvore energije (sunce, biomasa), pri čemu se proizvedena energija mora koristiti u svrhu primarne poljoprivredne proizvodnje iz Priloga I. Ugovoru\"\nPredlažemo dodati „i/ili prerade proizvoda iz Priloga I. Ugovoru...“ \nNadalje, da bi s postigao stvarni doprinos  učinkovitom korištenju resursa i pozitivan utjecaj na okoliš, predlažemo dati izbor korisniku ulagati u novu opremu ili obnovljive izvore energije.  Neće se ostvariti nikakav pozitivan utjecaj jednim solarnim panelom na staji,   dok se istovremeno radi s prastarim traktorom i opremom, što su naše konkretne prilike na terenu. \n  \nPRILOG 1. Točka 11.  \"Prihvatljive su sve aktivnosti vezane uz obavljanje primarne poljoprivredne proizvodnje iz Priloga I. Ugovoru \"\nMolimo razraditi popisom prihvatljivih aktivnosti i troškova ili eventualno dodati napomenu da su prihvatljive jednake aktivnosti kao u dosadašnjim natječajima za ovaj tip operacije.\n\nPRILOG 1 Točka 14., PRILOG 2. Kriterij 2\nSmatramo da je favoriziranje cilja  „povećanja proizvodnog kapaciteta iskazanog kroz povećanje ukupnog standardnog ekonomskog rezultata“ u odnosu na cilj „modernizacija i/ili unapređenje procesa rada i poslovanja“ preuranjeno. Naime, kako se natječaj odnosi na PRR 2014-2020, prijelazno razdoblje, kandidirati se mogu samo gospodarstva koja još nisu koristila potporu iz TO 6.3.1, dakle, koisnici koji do sada nisu dakle imali prilike uz pomoć ove (niti bilo koje druge) mjere postići cilj modernizacije i/ili unapređenja procesa rada i poslovanja. U kontekstu naše stvarnosti to znači posjedovanje traktora starih 40-ak godina  i 2-3 priključka s početka stoljeća, u najboljem slučaju.  \nOba ova cilja t.o. 6.3.1. s razlogom su postavljena i povezani su te povećanje bez modernizacije nema smisla niti je u stvarnosti provedivo i održivo. Inzistiranje na obveznom ispunjenju cilja povećanja i bodovanje isključvio prema tom cilju, isključujući ili marginalizirajući modernizaciju, teško da će dovesti do razvoja malih poljoprivrednih gospodarstava, odnosno do ostvarenja svrhe Natječaja. \nPredlažemo svakako vratiti u natječaj  oba cilja i mogućnost izbora jednog ili oba, a cilj povećanja eventualno vrednovati većim brojem bodova, i to svakako manjim od sada planiranog u nacrtu i svakako bez sektorskih razdvajanja. \nPredlažemo povećanje odrediti u drugim parametrima a nikako ne u SO. Također, bilo koji pokazatelj povećanja da se odredi, predlažemo ga smanjiti barem za pola od sada propisanog ili, kao što je u nacrtu za to 6.1.1. ne postavljati minimalne vrijednosti povećanja. \n\n\nPRILOG 2 KRITERIJI ODABIRA \n„2.1 aktivnosti iz poslovnog plana imaju za cilj povećanje ekonomske veličine poljoprivrednog gospodarstva (EUR-a SO) kroz sektor stočarstva uključujući peradarstvo“\nŠto je s pčelarstvom?\nNadalje, budući da se natječaj raspisuje na temelju postojećeg Programa ruralnog razvoja 2014-2020, u kojem se nisu mijenjali prioriteti, ciljne skupine korisnika niti ciljevi tipa operacije 6.3.1., te ista ne ističe posebno razvoj niti jednog pojedinog  sektora, predlažemo da se potpuno uklone sektorski kriteriji ili barem značajno smanje vrijednosti i razlike u bodovima za biljnu i stočarsku proizvodnju, a svakako nužno poticanje stočarstva da se ostvaruje kroz druge, za to i predviđene mjere. \n \n4. Indeks razvijenosti jedinice lokalne samouprave u kojoj je sjedište poljoprivrednog gospodarstva\nPredlažemo dodatni bodovni razred JLS po razvijenosti, a ne da su primjerice Metković, Ploče i Opuzen, kao JLS iz V.i VI.skupine razvijenosti, izjednačeni s Dubrovnikom, Zagrebom ili Opatijom, iako s istima baš nisu ni po čemu usporedivi, već realno imaju doslovno identične uvjete  poslovanja, prirodne uvjete i tržišne prilike i mogućnosti kao susjedne  im općine, a koje su u III.skupini. Najveći broj gospodarstava zapravo ima u više tih susjednih JLS zemljišta, koja su administrativne granice presijekle. Odvajanjem u još jedan bodovni razred bar donekle bi se ovakve nelogičnosti (za koje ima još dosta primjera u RH i o svima treba voditi računa) ispravile, u cilju stvarnog doprinosa ujednačenom razvoju.    \nNadalje, kriterij lokacije provedbe projekta, koji se do sada i primjenjivao, je pravedniji i logičniji od kriterija  sjedišta  gospodarstva.\n\nKriterij odabira br. 5. „Pozitivan utjecaj na okoliš“, 5.1. Aktivnosti iz poslovnog plana se odnose na ekološku proizvodnju, uključujući nadstandarde ekološke proizvodnje; Pojašnjenje kriterija: \nAko ove bodove mogu ostvariti korisnici koji u trenutku podnošenja zahtjeva za potporu još nisu uopće upisani u upisnik ekoloških proizvođača, jednako kao i oni koji jesu,  te je odlučujuće da će novi nasad/nove životinje (što svakako moraju imati među aktivnostima) upisati kao ekološku proizvodnju   do podnošenja zahtjeva za isplatu predlažemo brisati tekst „u trenutku podnošenja zahtjeva za potporu“ jer je suvišan i općenito preformulirati i precizirati ovo pojašnjenje jer je materijal je za brojna pitanja i odgovore koja će usporiti odgovore na stvarno potrebna pitanja.","Djelomično prihvaćen","Prihvatljive su sve aktivnosti/troškovi vezani uz proizvodnju proizvoda iz Priloga I. Ugovoru koji su unutar sektora predviđenog poslovnim planom.\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju... \nPopis prihvatljivih troškova vezanih uz digitalizaciju i OIE bit će prilog Natječaja.\n\nKorisnik u poslovnom planu mora definirati početno stanje gospodarstva te aktivnosti unutar odabranog sektora (razreda EVPG) kojima će ostvariti povećanje proizvodnog kapaciteta iskazanog kroz povećanje ukupnog standardnog ekonomskog rezultata (SO) od najmanje 25 % u odnosu na veličinu SO iz dostavljene potvrde u zahtjevu za potporu i aktivnosti kojima će doprinijeti obnovljivim izvorima energije (sunce, biomasa) i/ili digitalizaciji pri čemu se proizvedena energija i/ili digitalizacija mora koristiti u svrhu proizvodnje proizvoda iz Priloga I. Ugovoru koja je predviđena poslovnim planom.\nProcijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nPčelarstvo pripada u sektor stočarstva.\n\nKriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\nPotpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji.\n\nU pojašnjenju kriterija odabira br. 5. navedeno je da korisnik u poslovnom planu prilikom podnošenja zahtjeva za potporu mora planirati minimalno jednu aktivnost koja će biti predmet ekološke proizvodnje, a realizacija iste provjeravat će se prilikom konačne isplate potpore."]
[30,"EMEL Solutions vl. Marin Levak"," ","Poštovani,\nobraćamo Vam se sa nekoliko prijedloga:\n* \"Prilog 1. - Uvjeti prihvatljivosti\" točka 12 - \"Najmanje jedna aktivnost iz poslovnog plana odnosi na ulaganja u obnovljive izvore energije (sunce, biomasa),pri čemu se proizvedena energija mora koristiti u svrhu primarne poljoprivredne proizvodnje iz Priloga I.Ugovoru\"\nPod pretpostavkom da je ovaj uvjet uveden da se smanji broj prijava na natječaj, smatramo da se uvjet kosi sa samom svrhom natječaja, a ona je da se malim poljoprivrednim gospodarstvima pomogne da se razviju. Većina gospodarstava male ekonomske veličine nema nikakvu infrastrukturu na kojoj bi se moglo uložiti u obnovljive izvore energije, pa će se stoga dogoditi da će većina korisnika prijaviti određene aktivnosti i nabavljati nešto što im zapravo niti ne treba, te time potrošiti veći dio bespovratne potpore (koji se mogao uložiti u stvarni razvoj malog PG-a), a samo zato da se skupe dodatni bodovi. Predlažemo da se ovaj uvjet makne\n\n*Kriterij odabira \"Sustavi kvalitete poljoprivrednih i prehrambenih proizvoda\"\nBudući da postoji natječaj iz operacije 3.1.1, nepotrebno je davati prednost istim korisnicima i na ovom natječaju","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju.\n\nDajući bodove po navedenom kriteriju htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ iz Programa ruralnog razvoja financiraju se godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela."]
[31,"DOMAGOJ FILIPOVIĆ"," ","Poštovani, \nobraćamo Vam se s prijedlozima vezano uz prilog 1 - \"Uvjeti prihvatljivosti\" i prilog 2 - \"Kriteriji odabira\" \nPrilog 2. - 2. kriterij odabira \"Prioritetni sektori\"\nProgramom ruralnog razvoja 14-20 nije predviđeno da je natječaj za male OPG sektorski natječaj, no na način kada je kriterijem odabira predviđeno da se za ulaganja u sektor stočarstva ostvaruje 25 bodova, za ulaganja u sektor voća i povrća 20, a za ulaganja u ratarstvo i sve ostale sektore samo 10 bodova, on zapravo postaje sektorski natječaj. \nObzirom da postoji Mjera 4 koji je sektorska smatramo da natječaj za male OPG ne treba postati sektorski natječaj i to još natječaj koji favorizira određene sektore s jedne strane (stočarstvo, voće i povrće), a s druge strane ostalim sektorima (npr. ratarstvo) ne pruža šanse za odobrenjem potpore. \nVažno je za naglasiti da se ni na jednom dosadašnjem natječaju za tip Operacije 6.3.1. nije u samom startu davala ovolika bodova prednost za određene sektore ulaganja, a obzirom da i ovaj natječaj ide iz programskog razdoblja kao i dosadašnji natječaji, smatramo da se sektori ulaganja ne bi smjeli bodovati s tolikom bodovnom razlikom između sektora kako bi svi prijavitelji (i oni koji su već do sada dobili potporu i novi koji se tek sada planiraju javiti na natječaj) imali iste startne pozicije i jednake šanse unutar jednog programskog razdoblja.\nPredlažemo da se kriterij u potpunosti ukloni, a ukoliko to nije moguće da se značajno smanji bodova razlika između sektora ulaganja kao i max broj bodova na kriteriju odabira.\n- 3. kriterij odabira \"Osiguranik po osnovi poljoprivrede\"\nDefinicija \"korisnik plaća doprinose po osnovi poljoprivrede\" nije dovoljno jasna i ne pruža objašnjenje da li se pod pojmom \"korisnik\" smatra samo nositelj ili i članovi poljoprivrednog gospodarstva. \nPredlažemo da se u vezi ovog kriterija odabira, kao na svim LAG natječajima za tip Operacije 6.3.1. koji imaju ovaj kriterij, promatraju i nositelj i članovi poljoprivrednog gospodarstva.\n- 4. kriterij odabira \"Indeks razvijenosti jedinice lokalne samouprave u kojoj je sjedište poljoprivrednog gospodarstva\"\nKriterij odabira definiran na način da se subjekti iz JLS raspoređenih prema indexu razvijenosti u 1. do 4. skupine boduju jednakim brojem bodova nije pravedan, niti socijalno osjetljiv, a također je i diskriminirajući. Uzmimo u obzir da je u 1. skupini Glina koja uz to što je u najnerazvijenijoj skupini također je 29.12.2020. teško stradala u potresu a prema ovakvom načinu bodovanja jednak broj bodova ostvaruju subjekti iz Gline kao i subjekti iz JLS razvrstanih u 4. skupinu što je nepravedno i socijalno neosjetljivo. Takvim modelom bodovanja dolazimo do nepravednog pristupa koja će za cilj imati usporavanje trenda ujednačenog razvoja koji je jedna od polaznih točaka ravnomjernog razvoja RH. \nPredlažemo da se vrati bodovanje od 1. do 8. skupine i da se index razvijenosti boduje s većim brojem bodova, te da se za subjekte iz gradova koji su teško stradali u potresu (Glina, Petrinja i Sisak) uz osnovne bodove dodjele i dodatni bodovi. Također predlažemo da se bodovi dodjeljuju za JLS ulaganja a ne sjedišta subjekta. \nNajveći broj malih OPG i OPG početnika koji su prijavitelji na ovom natječaju nalazi u najnerazvijenijim JLS koje su razvrstane prema indexu razvijenosti u skupine ispod državnog prosjeka. Ti subjekti nisu u stanju samostalno financirati nabavu strojeva i opreme, nego im je ovaj natječaj jedina mogućnost za to, a na način kad se index razvijenosti boduje max samo s 10 bodova i s razlikom od samo 4 boda za one u 1. skupini (Glina, Cetingrad) i one u 8. skupini (Zagreb, Samobor, Dubrovnik. Hvar, Split, Opatija, Poreć, Rijeka, Pula, Zadar...) smatramo da natječaj neće polučiti željeni efekt i da potporu neće dobiti oni kojima je ista i najpotrebnija.\n- 5. kriterij odabira \"Pozitivan utjecaj na okoliš\"\nPredlažemo da se uz ekološku proizvodnju također u bodovanje uključi i M10.1. \"Plaćanja za poljoprivredno - okolišne i klimatske obveze. Navedena mjera također ima izrazito pozitivan utjecaj na okoliš i slične zahtjeve u provedbi, te su ne bodovanjem iste nepravedno zakinuti korisnici M10.1.\n- 6. kriterij odabira \"Sustavi kvalitete poljoprivrednih i prehrambenih proizvoda\"\nObzirom da postoji natječaj za tip Operacije 3.1.1 \"Potpora za sudjelovanje poljoprivrednika u sustavima kvalitete za poljoprivredne i prehrambene proizvode\" držimo da ne treba navedeno bodovati i ovim natječajem. Nepotrebno je i nepošteno subjektima u sustavu kvalitete poljoprivrednih i prehrambenih proizvoda davati prednost ispred svih ostalih prijavitelja na ovome natječaju.\nTakođer ako pogledamo popis proizvoda čiji je naziv zaštićen i registriran na razini Europske unije kao ZOI (zaštićena oznaka izvornosti), ZOZP (zaštićena oznaka zemljopisnog podrijetla) dolazimo do saznanja da određeni krajevi RH nemaju niti jedan proizvod na navedenim popisima što subjekte s tog područja u samom startu dovodi u nepovoljan položaj. Mišljenja smo ukoliko svi subjekti nemaju mogućnost stjecanja prava na bodove po određenom kriteriju bodovanja da je takav način bodovanja nepravedan i ne pruža svim subjektima pravo jednakosti (koje je jedno od polaznih točaka EU i RH).\nPredlažemo da se navedeni kriterij odabira u potpunosti ukloni. Ukoliko nije moguće na 4. kriteriju bodovanja uz osnovne bodove dodijeliti još i dodatne bodove predlažemo da se 6. kriterij bodovanja preoblikuje na način da se putem njega dodjele dodatni bodovi za subjekte s potresom stradalih područja Banovine (Glina, Petrinja i Sisak).\nŽelimo napomenuti da OP 5.2.1. raspisana za potresom stradala područja nije polučila željeni efekt i da bi predložen način bodovanja bio fer i pošten prema subjektima s potresom stradalih područja.\n\nPrilogom 1 - \"Uvjeti prihvatljivosti\" točka 14 propisano je sljedeće: \"Korisnik u poslovnom planu mora definirati početno stanje gospodarstva, pojedinosti djelovanja (opis aktivnosti) kojima će ostvariti cilj povećanja proizvodnog kapaciteta iskazanog kroz povećanje ukupnog standardnog ekonomskog rezultata za najmanje:\n- 4.000 EUR-a u sektoru stočarstva uključujući peradarstvo \n- 2.000 EUR-a u sektoru voća i/ili povrća i ostalih sektora \nu odnosu na veličinu SO iz dostavljene potvrde u zahtjevu za potporu\".\nKonkretno govoreći navedeno znači ukoliko prijavitelj \"traži\" bodove za sektor stočarstva mora podići stočni fond za 60 pčelinjih zajednica ili 30 ovaca ili 20 rasplodnih krmača, odnosno ako \"traži\" bodove za sektor voća i povrća mora podići 2,5 ha lupinastog voća. Obzirom da je natječaj za male OPG i OPG početnike smatrano da je navedeno za njih u ovoj fazi poslovanja nedostižne i da će im onemogućiti prijavu na ovaj natječaj.\nPredlažemo da se navedeni kriterij u potpunosti ukloni, ili barem korigira na sljedeći način:\n- 1.000 EUR-a u sektoru stočarstva uključujući peradarstvo \n- 500 EUR-a u sektoru voća i/ili povrća i ostalih sektora\nTakođer je važno za naglasiti da je prijavitelj na svim dosadašnjim natječajima za tip Operacije 6.3.1 sam mogao odabrati cilj projekta (modernizacija i/ili povećanje proizvodnog kapaciteta) i da ni na jednom dosadašnjem natječaju za tip Operacije 6.3.1. ne-ostvarenje cilja \"povećanja proizvodnog kapaciteta iskazanog kroz povećanje ukupnog standardnog ekonomskog rezultata\" nije bio isključujući faktor, a što u slučaju kada ne postoji izbor između dva cilja je. Obzirom da i ovaj natječaj ide iz programskog razdoblja kao i dosadašnji natječaji za tip Operacije 6.3.1. smatramo da se treba vratiti mogućnost izbora između dva cilja kako bi novi prijavitelji koji se planiraju javiti na ovaj natječaj imali jednaku mogućnost da sukladno svojim potrebama odaberu cilj projekta, kao i svi oni koji su do sada već dobili potporu, a ne da im cilj bude nametnut Javnim pozivom. \nObzirom da mali poljoprivrednici i poljoprivrednici početnici imaju mehanizaciju, strojeve i opremu naslijeđene još od roditelja a nerijetko i njihovih roditelja nije teško za zaključiti da je najveća potreba istih modernizacija mehanizacije, strojeva i opreme a što na žalost ovako definiranim ciljem ulaganja neće moći ostvariti. Podizanje novih nasada, povećanje obradivih površina, povećanje matičnog stada, nije moguće izvršiti ukoliko se prethodno ne provede postupak modernizacije poslovanja i zbog zbog Vas molimo u ima svih prijavitelja da uklonite navedeni uvjet, te da se prijavitelju vrati mogućnost izbora između ciljeva ulaganja koji su bili i na dosadašnjim natječajima za tip Operacije 6.3.1.","Djelomično prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\nPotpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji.\n\nKorisnici, čije će se aktivnosti u poslovnom planu odnositi na prihvatljive aktivnosti u okviru M10 ostvarit će pravo na dodatne bodove po kriteriju odabira br. 5. „Pozitivan utjecaj na okoliš“.\n\nDajući bodove po kriteriju odabira br. 6 “Sustavi kvalitete poljoprivrednih i prehrambenih proizvoda” htjeli smo potaknuti poljoprivredne proizvođače na sudjelovanje u sustavima kvalitete što doprinosi povećanju vrijednosti proizvoda, a godišnji troškovi sudjelovanja i troškovi stručne kontrole i certifikacije od strane ovlaštenog kontrolnog tijela prihvatljivi su u sklopu mjere 3, tipa operacije 3.1.1 „Potpora za sudjelovanje poljoprivrednika u sustavima kvalitete za poljoprivredne i prehrambene proizvode“ Programa ruralnog razvoja.\n\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore."]
[32,"Marija Herceg"," ,\n1. PREDMET, SVRHA I IZNOS RASPOLOŽIVIH SREDSTAVA NATJEČAJA","Sugeriram da se u Prilogu 2 - kriteriji odabira u kriteriju br. 6. sustavi kvalitete poljoprivrednih i prehrambenih proizvoda, koji podrazumijeva da korisnik u trenutku podnošenja konačnog zahtjeva za isplatu mora biti proizvođač ili subjekt u lancu proizvodnje proizvoda čiji je naziv zaštićen i registriran na razini Europske unije kao ZOI, ZOZP ili \"Dokazana kvaliteta“, boduju i aktivnosti vezane uz ulaganja u uzgoj hrvatskih izvornih i zaštićenih pasmina domaćih životinja.","Prihvaćen","U kriterije odabira dodan je podkriterij po kojem se dodjeljuju bodovi korisnicima čije se aktivnosti iz poslovnog plana odnose na M10."]
[33,"Marija Herceg"," ,\n1. PREDMET, SVRHA I IZNOS RASPOLOŽIVIH SREDSTAVA NATJEČAJA","Predlažem da se u Prilogu 2 - kriteriji odabira za tip operacije 6.3.1 kriterij br. 4. Indeks razvijenosti jedinice lokalne samouprave u kojoj je sjedište poljoprivrednog gospodarstva promijeni u \"Indeks razvijenosti jedinice lokalne samouprave u kojoj se provode aktivnosti iz poslovnog plana\". Korisnik može ulaganja provoditi u JLS-u u kojemu mu nije sjedište te u tom slučaju nema smisla da se boduje JLS sjedišta.","Nije prihvaćen","Potpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji."]
[34,"LJUBICA ŠOLIĆ"," ,\n1. PREDMET, SVRHA I IZNOS RASPOLOŽIVIH SREDSTAVA NATJEČAJA","Iznos od 4.000 eur u sektoru stočarstva radi ostvarivanja bodova je prihvatljiv ako se radi o kravama , ali ako se radi o ovcama i kozama nije prihvatljiv. Od korisnika traži i površine za pašarenja i proizvodnju hrane.  Kod kriterija INDEKS razvijenosti navodite sjedište gospodarstva, nije li bitnija lokacija ulaganja od sjedišta gospodarstva? Indeks razvijenosti koji bodovno izjednačava I i IV skupinu nije pravedan. Uvjet za minimalno jednu aktivnost koja se odnosi na obnovljive izvore energije uz potporu od 15.000 EUR nije bas dobro procijenjen.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj, a uveden je i dodatni uvjet ulaganja u OIE i/ili digitalizaciju za sve korisnike. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nPotpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji."]
[35,"ERSILIJA EREŠ"," ,\n1. PREDMET, SVRHA I IZNOS RASPOLOŽIVIH SREDSTAVA NATJEČAJA","S naznačenim iznosom raspoloživih sredstava  natječaj će doživjeti jednaku ako ne i goru sudbinu od natječaja  za tip operacije 6.2.1. iz 2020.godine. Izvjesno je da će se ovom alokacijom moći financirati u najboljem slučaju 15-ak posto prijavljenih, procjenjujući samo po ogromnom interesu koji je nama  već do sada iskazan, imajući na umu da smo tek  jedna od brojnih konzultantskih tvrtki. Nije teško to zaključiti niti po broju korisnika koji nisu uspjeli na zadnjem natječaju ili na LAG natječajima, koji će se zasigurno prijaviti jer imaju relativno spremne projekte. Smatramo da takav omjer interesa i mogućnosti pokazuje neke probleme u planiranju. Također smatramo da sužavanje kruga prijavitelja na sektor stočarstva i one kojima nije potrebna modernizacija (koji nisu specifična ciljna skupina to 6.3.1.) nije rješenje tih problema, već samo njihov dodatni odraz. Predlažemo povećanje alokacije ako za to postoji ikakva mogućnost.","Nije prihvaćen","Sredstva za ovaj Natječaj osigurana su iz Instrumenta Europske unije za oporavak – EURI te u punom iznosu stavljena na raspolaganje za ovaj Natječaj."]
[36,"OPG Damir Sorić","1. PREDMET, SVRHA I IZNOS RASPOLOŽIVIH SREDSTAVA NATJEČAJA,\n1.3. Pitanja i odgovori","Prijedlog teksta:\nPitanja se mogu postaviti od objave ovoga Natječaja do najkasnije 10 dana prije isteka roka \nza podnošenje Zahtjeva za potporu, a odgovore na postavljena pitanja objavljuje \nUpravljačko tijelo putem mrežne stranice – www.ruralnirazvoj.hr .","Nije prihvaćen","Upravljačko tijelo i Agencija za plaćanja kroz odgovore na pitanja ne mogu davati svoje mišljenje o prihvatljivosti pojedinog potencijalnog korisnika i/ili prihvatljivosti aktivnosti i/ili poslovnog plana te se iz tog razloga neće mijenjati krajnji rok za postavljanje pitanja."]
[37,"TORA d.o.o.","1. PREDMET, SVRHA I IZNOS RASPOLOŽIVIH SREDSTAVA NATJEČAJA,\n1.3. Pitanja i odgovori","Smatram da nije u redu da se pitanja mogu postaviti od objave Natječaja do najkasnije 10 dana prije početka roka za podnošenje zahtjeva za potporu, što znaći da u vijeme kad se bude najintenzivnije radilo na samoj prijavi neće se moći postavljati pitanja. Činjenica je da se i problemi i nejasnoće kod prijave, a time i pitanja pojavljuju/otvaraju u vrijeme dok se vrši prijava, pa se iz tog razloga i treba omogućiti prijaviteljima da postave pitanja za vrijeme rada na prijavi. Predlažemo da se omogući postavljanje pitanja najkasnije do 14 kalendarskih dana prije isteka roka za podnošenje projektnih prijedloga i da se odgovori trebaju dati/objaviti u roku od 7 radnih dana od dana zaprimanja pojedinog pitanja.","Nije prihvaćen","Upravljačko tijelo i Agencija za plaćanja kroz odgovore na pitanja ne mogu davati svoje mišljenje o prihvatljivosti pojedinog potencijalnog korisnika i/ili prihvatljivosti aktivnosti i/ili poslovnog plana te se iz tog razloga neće mijenjati krajnji rok za postavljanje pitanja."]
[38,"LIDIJA VESENJAK","2. POSTUPAK DODJELE POTPORE,\n2.1. Uvjeti prihvatljivosti u postupku dodjele potpore","U uvjetima prihvatljivosti pod:\n12. Najmanje jedna aktivnost iz poslovnog plana odnosi na ulaganja u obnovljive izvore energije (sunce, biomasa), pri čemu se proizvedena energija mora koristiti u svrhu primarne poljoprivredne proizvodnje iz Priloga I. Ugovoru DA zahtjev se odbija\nMišljenja smo da je 15.000 EUR premali iznos potpore da bi se NE ulaganje u obnovljive izvore postavilo kao eliminacijski kriterij. Donekle bi bilo prihvatljivo bodovati ali odbaciti zahtjev radi ne investiranja u takav sustav nije u redu.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju."]
[39,"LIDIJA VESENJAK","2. POSTUPAK DODJELE POTPORE,\n2.1. Uvjeti prihvatljivosti u postupku dodjele potpore","U uvjetima prihvatljivosti pod:\n3. Korisnik mora dokazati ekonomsku veličinu poljoprivrednog gospodarstva od 2.000 EUR do 7.999 EUR i biti u rangu mikro ili malog poduzeća na način i pod uvjetima kako je to propisano Prilogom I Uredbe (EU) br. 702/2014     DA zahtjev se odbija\ndok pod \n- 23. Kriterij odabira: Ekonomska veličina poljoprivrednog gospodarstva (EUR-a SO)     DA umanjenje bodova\nMolimo da pojasnite: da li se prijave OPG ekonomske veličine ispod 2.000 eur ili iznad 7.999 eur odbacuju ili ne dobivaju za taj kriterij bodove ako su izvan područja 2.000-7.999","Primljeno na znanje","Uvjeti prihvatljivosti, u koji pripada i ekonomska veličina poljoprivrednog gospodarstva, propisani su Programom ruralnog razvoja i ne mogu se mijenjati. \nKorisnici čija ekonomska veličina poljoprivrednog gospodarstva nije u rasponu od 2.000 do 7.999 EUR-a nisu prihvatljivi u sklopu ovoga tipa operacije (zahtjev za potporu se odbija)."]
[40,"Marija Herceg","2. POSTUPAK DODJELE POTPORE,\n2.1. Uvjeti prihvatljivosti u postupku dodjele potpore","Molim da u ovaj natječaj, jednako kao i u natječaj za provedbu tipa operacije 6.1.1., dodate i listu prihvatljivih troškova, tj. uvjete prihvatljivosti aktivnosti te da definirate koji troškovi su priznati pod operativno poslovanje poljoprivrednog gospodarstva, odnosno jesu li uopće priznati i u kojim iznosima.","Nije prihvaćen","Potpora u okviru ovoga Natječaja dodjeljuje se kao fiksni iznos za provedbu aktivnosti vezanih uz obavljanje poljoprivredne proizvodnje iz Priloga I Ugovoru o EU predviđenih poslovnim planom s ciljem postizanja ekonomske održivosti poljoprivrednog gospodarstva. Najmanje jedna aktivnost iz poslovnog plana mora se odnositi na ulaganja u OIE (sunce, biomasa) i/ili digitalizaciju pri čemu se proizvedena energija i/ili digitalizacija mora koristiti u svrhu proizvodnje proizvoda iz Priloga I Ugovora. \nPrilogom 1 Natječaja bit će propisan postotak i/ili apsolutni iznos za pojedine prihvatljive aktivnosti."]
[41,"LIDIJA VESENJAK","2. POSTUPAK DODJELE POTPORE,\n2.2. Uvjeti i način podnošenja zahtjeva za potporu","*DOKUMENTACIJA ZA PODNOŠENJE ZAHTJEVA ZA POTPORU -PRILOG 3 - FINANCIJSKA DOKUMENTACIJA treba dodati koju dokumentaciju podnosi korisnik ako je registrirao OPG u 2021.g.? U prošlom natječaju je to bila Izjava - citiram: Korisnik koji je osnovan u godini prijave na natječaj:\n Izjava korisnika da je osnovan u godini prijave na Natječaj","Primljeno na znanje","Korisnik je u u trenutku podnošenja zahtjeva za potporu u obvezi obrazložiti da je osnovan i upisan u Upisnik poljoprivrednika u 2021. godini te da nema financijske izvještaje za 2020. godinu."]
[42,"MARIN KUKOČ","2.3. Provedba postupka dodjele potpore,\n2.3.1. Podnošenje, zaprimanje i rangiranje zahtjeva za potporu","Uvjet o obveznom ulaganju u sustave za proizvodnju energije iz obnovljivih izvora ima smisla jedino i isključivo kroz povećanje prihoda tvrtki koje se bave prodajom solarnih sustava. Na svim dosadašnjim natječajima gdje je to bila obveza, korisnici su kupovali ovakve sustave jedino i isključivo s ciljem dobivanja bodova. Ovoga puta će sustave kupovati kako bi uopće mogli biti prihvatljivi za prijavu. Kupuju se solarni sustavi koji imaju snagu za proizvodnju energije jedne žarulje, koja se onda pak postavlja i tamo gdje nema apsolutno nikakvu svrhu. Smatram primjerenijim dodjelu bodova po \"zelenom\" kriteriju onim korisnicima koji će nabavljati nove, suvremene strojeve (uključujući i traktor), a koji bi trebali biti u prednosti pred onima koji nabavljaju rabljenu poljoprivrednu mehanizaciju.","Nije prihvaćen","Budući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak nakon krize COVID-19, uveden je dodatni uvjet ulaganja u OIE i/ili digitalizaciju. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore. Procijenjeni iznos prihvatljivih troškova vezanih uz aktivnosti povećanja SO i obnovljivih izvora energije i/ili digitalizacije moraju biti planirane u ukupnom iznosu od najmanje 50 % iznosa potpore.\n\nSva kupljena mehanizacija, priključci i strojevi moraju biti novi."]
[43,"MARIN KUKOČ","2.3. Provedba postupka dodjele potpore,\n2.3.1. Podnošenje, zaprimanje i rangiranje zahtjeva za potporu","Predlažem iz kriterija odabira izostaviti bodove za \"buduće ekološke proizvođače\", odnosno bodovima \"nagraditi\" one koji su upisani u Upisnik ekoloških proizvođača u trenutku prijave na natječaj. Gotovo pa sigurno kako niti jedan mali proizvođač u sektoru povrća koji iskaže namjeru bavljenja ekološkom poljoprivredom, u konačnici neće poslovati u skladu s načelima ekološke poljoprivrede, a u startu će rezervirati sredstva. Trebalo bi evaluirati prijave s prošlog natječaja i vidjeti koliko je onih koji su ostvarili bodove po kriteriju \"ekološke proizvodnje\", u konačnici i upisano u Upisnik ekoloških proizvođača.","Nije prihvaćen","Kriterijem je propisano da korisnik u trenutku podnošenja zahtjeva za potporu u poslovnom planu mora planirati minimalno jednu aktivnost koja će biti predmet ekološke proizvodnje.\nKod podnošenja konačnog zahtjeva za isplatu, u slučaju podizanja nasada, taj nasad mora biti upisan u Upisnik subjekata u ekološkoj proizvodnji.\nU slučaju da se ekološka aktivnost iz poslovnog plana odnosi na sektor stočarstva te životinje moraju imati certifikat izdan od strane nadležnog tijela do trenutka podnošenja konačnog zahtjeva za isplatu."]
[44,"BERISLAV ANDRLIĆ","2.3. Provedba postupka dodjele potpore,\n2.3.1. Podnošenje, zaprimanje i rangiranje zahtjeva za potporu","Ekološki proizvođači su stavljeni u nepovoljan položaj te je potrebno povećati bodovanje sukladno prijašnjem natječaju i smjernicama na višim razinama. Nadalje, značajna je lokacija ulaganja (općina, naselje) u ruralnom prostoru a ne sjedište OPG, potrebno ispraviti sukladno prijašnjim natječajima i pozitivnim iskustvima.","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\nPotpora u sklopu tipa operacije 6.3.1 „Potpora razvoju malih poljoprivrednih gospodarstava“ dodjeljuje se za razvoj malih poljoprivrednih gospodarstava, odnosno za gospodarstvo prema sjedištu gdje korisnik živi i obavlja poljoprivrednu djelatnost. Ovo nije investicijska potpora te se potpora ne dodjeljuje za provedbu ulaganja na određenoj lokaciji."]
[45,"JOSIP MIHIĆ","3. POSTUPAK PROVEDBE POSLOVNOG PLANA,\n3.2. Način i uvjeti podnošenja zahtjeva za isplatu","(1) Zahtjev za isplatu korisnik obavezno podnosi u dvije rate, pri čemu sklapanjem Ugovora o financiranju korisnik automatski zahtijeva isplatu prve rate u iznosu od 50% od ukupno odobrene javne potpore te za isto ne podnosi zahtjev za isplatu putem AGRONET-a.\n\n(2) Zahtjev za isplatu druge/konačne rate u iznosu od 50% od ukupno odobrene javne potpore korisnik je dužan podnijeti nakon provedenih (izvršenih) aktivnosti prikazanih u poslovnom planu , u roku od 24 mjeseca od sklapanja ugovora o financiranju.\n\n\nPoštovani, kao dodatna pomoć malim gospodarstvima smatram da bi isplata u iznosu 100% uvelike pomogla mala gospodarstva.\nNaime, većina malih gospodarstava u praksi kada ima toliki novac, nema ambicije za prijave na ovakve natječaje.\nDa malo gospodarstvo ima 15000€, sami bi išli  u investicije bez ičije pomoći.","Nije prihvaćen","Člankom 19. Uredbe 1305/2013 propisano je da se za ovaj tip operacije isplata mora izvršiti u najmanje 2 rate te da je isplata zadnje rate uvjetovana valjanom provedbom poslovnog plana."]
[46,"RAFAEL RAVNIK"," ,\n15. POPIS PRILOGA","Poštovani,\nNeke od izmjena kriterija odabira su u suprotnosti s gotovo svim strateškim poljoprivrednim dokumentom RH te stoga moraju biti izmijenjeni. \nPrvo, u prilogu 2 se ne dodjeljuju dodatni bodovi za mlade poljoprivrednike a generacijska obnova sela je u svakom strateškom dokumentu postavljen kao top kriterij. Jasno je kako iskreni mladi poljoprivrednici koji su u fazi porasta vrlo teško mogu uhvatiti ekonomsku veličinu potrebnu za prijavu na podmjeru 6.1.1. a da ne manipuliraju ekonomskom veličinom biranjem kultura sa većim SO koeficijentom ili samo formalnim preuzimanjem OPG-a od starijeg člana kućanstva ili se slučajno bave kulturama koje dobivaju veći SO koeficijent i sl. Istovjetan problem je prisutan i kod gotovo svih podmjerama iz mjere 4. Iz navedenog je jasno kao ne postoji niti jedan natječaj, osim predmetni (6.3.1.) na koji se mogu javiti mladi mali poljoprivrednici (ne prelaze prag ek. veličine) pa je stoga jasno kako bi status mladog poljoprivrednika trebao biti dodatan kriterij. \nDrugo, za većinu višegodišnjih nasada (ukoliko se projekt odnosi na podizanje novih nasada) nije moguće povećati ekonomsku veličinu za traženih 2000 eura iz sredstava koja se mogu dobiti na natječaju. Naime, za povećanje ekonomske veličine za 2000 eura je potrebno primjerice posaditi preko 0.6 ha vinograda, 1 ha maslinika, 1 ha jabuka i sl. Na terenima na kojima prevladava krš samo priprema terena za jedan ha često košta više nuđenih 15 000 eura (iskopi, drobljenje kamena, rigolanje, tersirane i sl.), a dodatni troškovi su još vezani uz sadnice i armaturu i sl. što dodatno povećava trošak projekta. Stoga je uz dani iznos potrebno značajno smanjiti traženo povećanje ek. veličine za sektor voćarstva ali i druge sektore. Predlažemo da se kriterij spusti okvirno na 1000-1500 što bi se moglo zadovoljiti uz 15 000 eura potpore bez stavljanja u nepovoljniji položaj područja na teže obradivim površinama i određene sektore . Ukoliko je cilj da mali poljoprivrednici postanu tržišno orijentirani (što piše u natječaju) svakako bi se trebao smanjiti navedeni prag jer je predloženi prag od 2000 (ili 4000) eura preambiciozan. Dodatan je problem da se radi o ex-post kriteriju te se postavlja pitanje što će se dogoditi s neiskorištenim sredstvima od onih projekata koji ne uspiju ostvariti povećanje veličine u traženom razdoblju?\nTreće, prioritetni bodovi za ekološke proizvođače bi se trebali povećati u značajnoj mjeri. Naime, sve strategije naglašavaju povećanje površina pod eko proizvodnjom kao jedan od ciljeva i upravo je ova mjera dobra platforma za poticanje takvog cilja. Naime, mali proizvođači mogu značajno lakše prihvatiti ekološka načela od velikih i uz rascjepkanost proizvodnje u RH bi se navedeno trebalo iskoristiti. Prethodni natječaj je za eko proizvođače davao čak 45 bodova. Zašto se išlo u suprotnom smjeru? Smatramo da se time dodatno otežava posao ekološkim proizvođačima kojima je proizvodnja, početna investicija i nabavka sadnog materijala ionako značajno skuplja od konvencionalnih proizvođača. \nLp,","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\nBudući se ovaj natječaj financira sredstvima Instrumenta za oporavak Europske unije („EURI”) kako bi se osigurala otpornost, održivost i digitalni gospodarski oporavak, povećanje ekonomske veličine poljoprivrednog gospodarstva uvedeno je kao glavni cilj. Cilj ovoga tipa operacije je povećanje ekonomske veličine poljoprivrednog gospodarstva za najmanje 25 % u odnosu na ekonomsku veličinu poljoprivrednog gospodarstva u trenutku podnošenja zahtjeva za potporu za koju je potrebno utrošiti najmanje 50 % iznosa potpore."]
[47,"FILIP VUSIĆ"," ,\n15. POPIS PRILOGA","Smatramo da je u kriteriju 4 \"Indeks razvijenosti jedinice lokalne samouprave u kojoj je sjedište poljoprivrednog gospodarstva\" potrebno napraviti bodovne razlike između I i IV skupine razvijenosti JLS-ova jer postoji razlika u uvjetima poslovanja  OPG-a u I skupini i u IV skupini indexa razvijenosti RH!","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja za tip operacije 6.3.1 te su usuglašeni sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati"]